സഞ്ജയ് ഗാന്ധി

ഒരു ഇന്ത്യൻ രാഷ്ട്രീയനേതാവും നെഹ്രുകുടുംബത്തിലെ ഒരംഗവുമായിരുന്നു സഞ്ജയ് ഗാന്ധി (14 ഡിസംബർ 1946 – 23 ജൂൺ1980). തന്റെ ജീവിതകാലത്ത് തന്റെ മാതാവായ ഇന്ദിരാഗാന്ധിയുടെ പിന്തുടർച്ചക്കാരനായി ഇന്ത്യൻ നാഷണൽ കോൺഗ്രസ്സിന്റെ തലപ്പത്ത് സഞ്ജയ് ഗാന്ധി വരുമെന്നാണ് പ്രതീക്ഷിച്ചിരുന്നത്. എന്നാൽ സഞ്ജയ്‌യുടെ അകാലത്തിലുള്ള മരണത്തെതുടർന്ന് ഇദ്ദേഹത്തിന്റെ ജ്യേഷ്ഠനായ രാജീവ് ഗാന്ധി രാഷ്ട്രീയ പിന്തുടർച്ചക്കാരനായി. ഒരു വിമാനാപകടത്തെതുടർന്ന് 1980ലാണ് സഞ്ജയ് ഗാന്ധി അന്തരിച്ചത്. മേനകാ ഗാന്ധിയാണ് സഞ്ജയുടെ ഭാര്യ. ബി.ജെ.പി രാഷ്ടീയപ്രവർത്തകനായ വരുൺ ഗാന്ധി ഇവരുടെ മകനാണ്.

ആദ്യകാല ജീവിതവും വിദ്യാഭ്യാസവും

ഇന്ത്യയുടെ മുൻ പ്രധാനമന്ത്രിയായിരുന്ന ഇന്ദിര ഗാന്ധിയുടെയും, ഫിറോസ് ഗാന്ധിയുടെയും രണ്ടാമത്തെ പുത്രനായി  1946 ഡിസംബർ 16നായിരുന്നു സഞ്ജയ് ഗാന്ധിയുടെ ജനനം. ഡൂൺസ് സ്കൂൾ, സെന്റ്. കൊളംബാസ് സ്കൂൾ എന്നിവിടങ്ങളിലായി പ്രാഥമിക വിദ്യാഭ്യാസം പൂർത്തിയാക്കി.First Woman of India St. Petersburg Times, 10 January 1966. സ്പോർട്സ് കാറുകളോട് സഞ്ജയ്ക്ക് വലിയ കമ്പമായിരുന്നു. കൂടാതെ ഒരു പൈലറ്റ് ലൈസൻസും സഞ്ജയ് കരസ്ഥമാക്കിയിരുന്നു.

അവലംബം

വർഗ്ഗം:ഇന്ത്യൻ നാഷണൽ കോൺഗ്രസ്
വർഗ്ഗം:നെഹ്രു–ഗാന്ധി കുടുംബം
വർഗ്ഗം:ഇന്ത്യയിൽ വിമാനാപകടങ്ങളിൽ കൊല്ലപ്പെട്ടവർ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:ഡൂൺ സ്കൂൾ പൂർവ്വ വിദ്യാർത്ഥികൾ
വർഗ്ഗം:1948-ൽ ജനിച്ചവർ